Jaan Leesment

Jaan Leesment (ka Johan Leesment ja Johann Leesment; 11. november 1870 Abja vald, Pärnumaa – 8. jaanuar 1941 Pärnu) oli eesti advokaat ja Pärnu linnapea.

Ta õppis aastatel 1879–1880 Jäärja-Veelikse vallakoolis, aastatel 1881–1883 Pärnus Jochmanni elementaarkoolis, aastatel 1884–1891 Pärnu gümnaasiumis, lõpetas selle kuldaurahaga; õppis aastatel 1891–1895 Tartu ülikooli õigusteaduskonnas, lõpetas selle cand. jur. astmega, saades kuldauraha, oli Eesti Üliõpilaste Seltsi vilistlaneEesti Üliõpilaste Selts 1870–1905. Biograafilisi andmeid. Eesti Üliõpilaste Seltsi Vanematekogu, New York 1965.

Jaan Leesment oli 1896–1897 vandeadvokaadi abi Peterburis, 1897–1900 Pärnus, 1900–1902 Riias, 1903–1940 vandeadvokaat Pärnus. Aastatel 1917–1918 oli ta Pärnu linnapea. Ta oli ka Prantsusmaa aukonsul PärnusTartu Ülikooli üliõpilaskonna teatmik I (lk. 25). Tartu 1986Eesti avalikud tegelased. Eluloolisi andmeid. EKS, Tartu 1932.

14. juunil 1919 osales Eesti vannutatud advokaatide üldkoosolekul Tallinnas ja ta valiti Eesti Advokatuuri esimese juhatuse liikmeks. 

Jaan Leesment on maetud Pärnusse Alevi kalmistule. 

pisi|Jaan Leesmenti surmakuulutus

Pärnu linnapea (1917-1918)
1917. aastal sai Oscar Alexander Brackmanni mantlipärijana sai Leesmendist Pärnu esimene eestlasest linnapea.

1918. aasta lõpul andis Leesment selle ametiposti üle Hugo Kuusnerile ja pühendus uuesti advokaadipraksisele ja majandustegevusele.140 aastat Jaan Leesmendi sünnist

Isiklikku
Tema vend Hans Leesment oli arst.

Aastal 1900 abiellus ta laevakapten Olssoni tütre Olinde-Emiliega (1875–1949), kellega tal sündis kolm poega (Otto August Leesment, Karl-Olof Leesment (1909–1987), õigusteadlane Leo-Johann Leesment)  ja tütar Linda-Emilie-Anna (abielus Peetre) (1903–1961). 

Väimees Arthur Peetre oli advokaat, kes töötas algul tema juures vandeadvokaadi abina, hiljem ajaloolane. 

Aastal 1944 põgenesid Jaan Leesmendi poeg Karl-Otto Leesment ning tütar Linda-Emilie-Anna Peetre koos abikaasa Arthur Peetrega Rootsi. Linda ja Arthur Peetre pojad matemaatik Jaak Peetre elas ning hambakliiniku juhataja Jaan Peetre elab Rootsis.

Viited

Kategooria:Eesti advokaadid
Kategooria:Pärnu linnaelanikud
Kategooria:Majaomanikkude Koja liikmed
Kategooria:Pärnu linnapead
Kategooria:Välismaa aukonsulid Eestis
Kategooria:Eesti Üliõpilaste Seltsi liikmed
Kategooria:Pärnu Alevi kalmistule maetud
Kategooria:Sündinud 1870
Kategooria:Surnud 1941